《梅溪徙居吾乡北山下 其二》
宋代·张埴

故人为籴罢，薄日杖藜明。天外飞鸿影，山中落木声。

一枝栖月静，万事付云轻。只指梅花畔，留桥略彴行。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。